ΓΡΑΠΤΗ ΕΡΩΤΗΣΗ P-0556/00

υποβολή: Gorka Knrr Borrs (Verts/ALE) προς την Επιτροπή

(23 Φεβρουαρίου 2000)

Θέμα: Πρωτόκολλο συνεργασίας Ακουιτανίας-Αυτόνομης Κοινότητας της Χώρας των Βάσκων-Ναβάρας

Το 1980πεγράφη στη Μπαγιόνα (Γαλλία) μία σύμβαση μεταξύ του γαλλικού και του ισπανικού κράτους η οποία καθιστούσε δυνατή τη διαμεθοριακή συνεργασία σε περιφερειακό επίπεδο. Στις 3 Οκτωβρίου 1989πεγράφη στο Μπορντώ το Πρωτόκολλο συνεργασίας μεταξύ της Αυτόνομης Κοινότητας της Χώρας των Βάσκων και της περιφέρειας της Ακουιτανίας. Δια του εγγράφου αυτού οι διαμεθοριακές σχέσεις μεταξύ των δύο μερών αποκτούν θεσμικό χαρακτήρα. Στις 13 Φεβρουαρίου 1992 προσχωρεί και η Αυτόνομη Κοινότητα της Ναβάρας δια τηςπογραφής νέου Πρωτοκόλλου.

Οι στόχοι του Πρωτοκόλλου αυτού είναι:

- Η ανταλλαγή πληροφοριών και η εναρμόνιση, στις περιοχές κοινού ενδιαφέροντος, των πολιτικών των τριών περιφερειών στους τομείς ανάπτυξης της επικοινωνιακήςποδομής, της κατάρτισης, των κοινωνικο-οικονομικών θεμάτων, της έρευνας και του πολιτισμού.

- Η συνεννόηση για τον προσδιορισμό και την εφαρμογή σχεδίων κοινού ενδιαφέροντος.

- Η προώθηση των σχέσεων συνεργασίας μεταξύ των δημόσιων, επαγγελματικών και ιδιωτικών φορέων των τριών περιφερειών.

Στις 25 Ιανουαρίου 2000 η κυβέρνηση της Αυτόνομης Κοινότητας της Ναβάρας απεφάσισε μονομερώς να εξαιρεθεί από το ανωτέρω Πρωτόκολλο, επικαλούμενη πολιτικές διαφορές που δεν έχουν καμία σχέση με τα θέματα του Πρωτοκόλλου Συνεργασίας.

Πιστεύει η Επιτροπή ότι αυτό μπορεί να επηρεάσει την ανάπτυξη της διαμεθοριακής συνεργασίας μεταξύ των τριών αυτών περιφερειών, λαμβανομένου επιπλέονπόψη ότι η νέα κοινοτική πρωτοβουλία Interreg πρόκειται να ενισχύσει την εν λόγω συνεργασία; Μπορεί να αναφέρει η Επιτροπή εάν διακυβεύεται η τύχη των σημερινών επιχορηγήσεων και ενισχύσεων που λαμβάνει η εν λόγω Αυτόνομη Κοινότητα προκειμένου περί σχεδίων που καταρτίσθηκαν επί τη βάσει του σχετικού Πρωτοκόλλου;

Απάντηση του κ. Barnier εξ ονόματος της Επιτροπής

(17 Μαρτίου 2000)

Στη νέα περίοδο προγραμματισμού των διαρθρωτικών ταμείων 2000-2006, η κοινοτική πρωτοβουλία Interreg θα καλύψει μόνο τα σχέδια που έχουν πραγματικά διασυνοριακό και διεθνικό χαρακτήρα τα οποία θα εγγραφούν σε πρόγραμμα συνεργασίας που θα ορισθεί από κοινού από τις ενδιαφερόμενες αρχές και στις δύο μεριές των συνόρων.

Εξάλλου, το πρόγραμμα αυτό πρέπει να εφαρμοσθεί από κοινές διαρθρώσεις συνεργασίας: επιτροπή παρακολούθησης, επιτροπή καθοδήγησης και αρχή διαχείρισης/πληρωμής στα κράτη μέλη και στις διασυνοριακές περιφέρειες τις οποίες αφορά το πρόγραμμα Interreg. Η δημιουργία των εν λόγω κοινών διαρθρώσεων συνεργασίας αποτελεί άρα προϋπόθεση για την εφαρμογή του Interreg και προϋπόθεση για την αποδοχή και την έγκριση του προγράμματος εκ μέρους της Επιτροπής.

Στο πλαίσιο αυτό είναι φανερό ότι οι συμφωνίες και τα διμερή πρωτόκολλα συνεργασίας, όπως αυτό της Bayonne, το οποίο αναφέρει το Αξιότιμο Μέλος του Κοινοβουλίου, μπορεί να είναι πολύ χρήσιμα για τη δημιουργία και την εδραίωση των κοινών διαρθρώσεων του Interreg.

Το διασυνοριακό πρόγραμμα Γαλλίας/Ισπανίας βρίσκεται επί του παρόντος στη φάση ολοκλήρωσης και οι αποφάσεις που έχουν ληφθεί από την κυβέρνηση της Comunidad Foral de Navarre δεν τον αφορούν καθόλου. Στο στάδιο αυτό δεν μπορούμε να προδικάσουμε την εφαρμογή της νέας κοινοτικής πρωτοβουλίας Interreg III στις περιφέρειες αυτές, διότι η Επιτροπή θα εγκρίνει προσεχώς τις κατευθυντήριες γραμμές της στο θέμα αυτό και συνεπώς, θα ζητηθεί από τα κράτη μέλη και τις σχετικές περιφέρειες να προετοιμάσουν τις προτάσεις των επιχειρησιακών προγραμμάτων.